พระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพเรือกองทัพไทย กระทรวงกลาโหมพ.ศ. ๒๕๕๒[๑] ภูมิพลอดุลยเดชป.ร.ให้ไว้ ณ วันที่๒๗ มีนาคม พ.ศ. ๒๕๕๒เป็นปีที่ ๖๔ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรแบ่งส่วนราชการและกำหนดหน้าที่ของส่วนราชการกองทัพเรือกองทัพไทย กระทรวงกลาโหมอาศัยอำนาจตามความในมาตรา๑๘๗ ของรัฐธรรมนูญแห่งราชอาณาจักรไทย และมาตรา ๒๓ วรรคหนึ่งแห่งพระราชบัญญัติจัดระเบียบราชการกระทรวงกลาโหม พ.ศ. ๒๕๕๑ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพเรือกองทัพไทย กระทรวงกลาโหม พ.ศ. ๒๕๕๒มาตรา ๒พระราชกฤษฎีกานี้ให้ใช้บังคับตั้งแต่วันที่ ๑ เมษายน พ.ศ. ๒๕๕๒ เป็นต้นไปมาตรา ๓ ให้แบ่งส่วนราชการกองทัพเรือ กองทัพไทยกระทรวงกลาโหม ดังต่อไปนี้(๑)สำนักงานเลขานุการกองทัพเรือ(๒)กรมสารบรรณทหารเรือ(๓)กรมกำลังพลทหารเรือ(๔)กรมข่าวทหารเรือ(๕)กรมยุทธการทหารเรือ(๖)กรมส่งกำลังบำรุงทหารเรือ(๗)กรมการสื่อสารและเทคโนโลยีสารสนเทศทหารเรือ(๘)กรมกิจการพลเรือนทหารเรือ(๙)สำนักงานปลัดบัญชีทหารเรือ(๑๐)กรมการเงินทหารเรือ(๑๑)กรมจเรทหารเรือ(๑๒)สำนักงานตรวจสอบภายในทหารเรือ(๑๓)สำนักงานจัดหายุทโธปกรณ์ทหารเรือ(๑๔)สำนักงานพระธรรมนูญทหารเรือ(๑๕)กองเรือยุทธการ(๑๖)ทัพเรือภาคที่ ๑(๑๗)ทัพเรือภาคที่ ๒(๑๘)ทัพเรือภาคที่ ๓(๑๙)หน่วยบัญชาการนาวิกโยธิน(๒๐)หน่วยบัญชาการต่อสู้อากาศยานและรักษาฝั่ง(๒๑)ฐานทัพเรือสัตหีบ(๒๒)ฐานทัพเรือกรุงเทพ(๒๓)กรมสารวัตรทหารเรือ(๒๔)กรมอู่ทหารเรือ(๒๕)กรมอิเล็กทรอนิกส์ทหารเรือ(๒๖)กรมช่างโยธาทหารเรือ(๒๗)กรมสรรพาวุธทหารเรือ(๒๘)กรมพลาธิการทหารเรือ(๒๙)กรมแพทย์ทหารเรือ(๓๐)กรมการขนส่งทหารเรือ(๓๑)กรมอุทกศาสตร์(๓๒)กรมสวัสดิการทหารเรือ(๓๓)กรมวิทยาศาสตร์ทหารเรือ(๓๔)กรมยุทธศึกษาทหารเรือ(๓๕)โรงเรียนนายเรือ(๓๖)สำนักงานวิจัยและพัฒนาการทางทหารกองทัพเรือ(๓๗)หน่วยทหารอื่นซึ่งมีฐานะเทียบเท่ากองร้อย กองพัน กรม หรือกองพลซึ่งขึ้นตรงต่อกองทัพเรือมาตรา ๔ สำนักงานเลขานุการกองทัพเรือมีหน้าที่ประสานงานและดำเนินการเกี่ยวกับงานเลขานุการและงานธุรการให้กับผู้บัญชาการทหารเรือรองผู้บัญชาการทหารเรือ ผู้ช่วยผู้บัญชาการทหารเรือ เสนาธิการทหารเรือและผู้ดำรงตำแหน่งอื่นตามที่ผู้บัญชาการทหารเรือมอบหมายตลอดจนดำเนินงานและประสานงานเกี่ยวกับการส่งเสริมภาพลักษณ์และการประชาสัมพันธ์ของกองทัพเรือมีเลขานุการกองทัพเรือเป็นผู้บังคับบัญชารับผิดชอบมาตรา ๕ กรมสารบรรณทหารเรือ มีหน้าที่ดำเนินการเกี่ยวกับงานสารบรรณและงานธุรการตลอดจนให้การฝึกและศึกษาวิชาการสารบรรณและวิชาการอื่นตามที่ได้รับมอบหมายมีเจ้ากรมสารบรรณทหารเรือเป็นผู้บังคับบัญชารับผิดชอบมาตรา ๖ กรมกำลังพลทหารเรือ มีหน้าที่วางแผนอำนวยการ ประสานงาน กำกับการและดำเนินการเกี่ยวกับกิจการกำลังพล ได้แก่การเตรียมกำลังพล การจัดหากำลังพล การจัดการกำลังพล การปกครองกำลังพล การสัสดีการศึกษา การสวัสดิการ การบำรุงขวัญ และวินัยทหารตลอดจนให้การฝึกและศึกษาวิชาการกำลังพลและวิชาการอื่นตามที่ได้รับมอบหมายมีเจ้ากรมกำลังพลทหารเรือเป็นผู้บังคับบัญชารับผิดชอบมาตรา ๗ กรมข่าวทหารเรือ มีหน้าที่วางแผน อำนวยการประสานงาน กำกับการ และดำเนินการเกี่ยวกับการข่าว การรักษาความปลอดภัยการทูตฝ่ายทหารเรือไทยในต่างประเทศ การติดต่อกับทูตฝ่ายทหารต่างประเทศในประเทศไทยการพิธีการทูตที่กองทัพเรือต้องร่วมด้วย ตลอดจนให้การฝึกและศึกษาวิชาการข่าวและวิชาการอื่นตามที่ได้รับมอบหมายมีเจ้ากรมข่าวทหารเรือเป็นผู้บังคับบัญชารับผิดชอบมาตรา ๘ กรมยุทธการทหารเรือ มีหน้าที่วางแผนอำนวยการ ประสานงาน กำกับการและดำเนินการเกี่ยวกับการยุทธการ การพัฒนากำลังรบการกำหนดและจัดทำอัตรากำลัง กิจการความมั่นคงทางทะเลสนธิสัญญาและพันธกรณีระหว่างประเทศตลอดจนให้การฝึกและศึกษาวิชาการด้านการยุทธการและวิชาการอื่นตามที่ได้รับมอบหมายมีเจ้ากรมยุทธการทหารเรือเป็นผู้บังคับบัญชารับผิดชอบมาตรา ๙ กรมส่งกำลังบำรุงทหารเรือ มีหน้าที่วางแผนอำนวยการ ประสานงานและกำกับการเกี่ยวกับการส่งกำลังบำรุง ได้แก่ การส่งกำลังการซ่อมบำรุง การลำเลียงขนส่ง การบริการ การรักษาพยาบาลและการส่งกลับ การก่อสร้างการจัดการเกี่ยวกับอสังหาริมทรัพย์ การฐานทัพ และการระดมสรรพกำลัง รวมทั้งดำเนินการเกี่ยวกับการสถิติตลอดจนให้การฝึกและศึกษาวิชาการส่งกำลังบำรุงและวิชาการอื่นตามที่ได้รับมอบหมายมีเจ้ากรมส่งกำลังบำรุงทหารเรือเป็นผู้บังคับบัญชารับผิดชอบมาตรา ๑๐กรมการสื่อสารและเทคโนโลยีสารสนเทศทหารเรือ มีหน้าที่วางแผน อำนวยการประสานงาน กำกับการ และดำเนินการเกี่ยวกับการสื่อสารและเทคโนโลยีสารสนเทศการสงครามอิเล็กทรอนิกส์และสารสนเทศการส่งกำลังและซ่อมบำรุงด้านการสื่อสารและเทคโนโลยีสารสนเทศกิจการวิทยุกระจายเสียงตลอดจนเป็นศูนย์กลางวิทยาการด้านการสื่อสารและเทคโนโลยีสารสนเทศและกิจการอื่นที่เกี่ยวข้องตามที่ได้รับมอบหมายมีเจ้ากรมการสื่อสารและเทคโนโลยีสารสนเทศทหารเรือเป็นผู้บังคับบัญชารับผิดชอบมาตรา ๑๑ กรมกิจการพลเรือนทหารเรือ มีหน้าที่วางแผนอำนวยการ ประสานงาน กำกับการและดำเนินการเกี่ยวกับกิจการพลเรือนงานดำเนินการทางสงครามการเมืองในหน่วยทหาร การปฏิบัติการจิตวิทยาการช่วยเหลือประชาชน การประชาสัมพันธ์ การพัฒนาประเทศการอนุรักษ์สิ่งแวดล้อมของกองทัพเรือและสนับสนุนงานตามโครงการอันเนื่องมาจากพระราชดำริตลอดจนให้การฝึกและศึกษาวิชาการกิจการพลเรือนและวิชาการอื่นตามที่ได้รับมอบหมายมีเจ้ากรมกิจการพลเรือนทหารเรือเป็นผู้บังคับบัญชารับผิดชอบมาตรา ๑๒ สำนักงานปลัดบัญชีทหารเรือมีหน้าที่วางแผน อำนวยการ ประสานงาน กำกับการ และดำเนินการเกี่ยวกับการงบประมาณการบริหารทรัพยากร การบัญชี และการควบคุมภายในตลอดจนให้การฝึกและศึกษาวิชาการกิจการปลัดบัญชีและวิชาการอื่นตามที่ได้รับมอบหมายมีปลัดบัญชีทหารเรือเป็นผู้บังคับบัญชารับผิดชอบมาตรา ๑๓ กรมการเงินทหารเรือมีหน้าที่ดำเนินการเกี่ยวกับการเบิก รับ จ่าย และเก็บรักษาเงิน และการดำเนินงานด้านการเงิน การบัญชีตลอดจนการพัฒนาและการฝึกศึกษาของเหล่าทหารการเงิน มีเจ้ากรมการเงินทหารเรือเป็นผู้บังคับบัญชารับผิดชอบมาตรา ๑๔ กรมจเรทหารเรือ มีหน้าที่ตรวจ ประเมินค่าเสนอแนะ และติดตามผลการปฏิบัติราชการของหน่วยต่าง ๆเกี่ยวกับการปฏิบัติตามข้อบังคับ ระเบียบ คำสั่งธรรมเนียมของทหารและวิธีปฏิบัติทางเทคนิครวมทั้งประสิทธิภาพและความพร้อมของหน่วย ตลอดจนสืบสวนสอบสวนในเรื่องที่ได้รับมอบหมายมีเจ้ากรมจเรทหารเรือเป็นผู้บังคับบัญชารับผิดชอบมาตรา ๑๕ สำนักงานตรวจสอบภายในทหารเรือมีหน้าที่ดำเนินการตรวจสอบภายในโดยอิสระเพื่อประเมินค่าประสิทธิผลในการควบคุมและบริหารทรัพยากรตามความมุ่งหมายของกองทัพเรือมีผู้อำนวยการสำนักงานตรวจสอบภายในทหารเรือเป็นผู้บังคับบัญชารับผิดชอบมาตรา ๑๖สำนักงานจัดหายุทโธปกรณ์ทหารเรือ มีหน้าที่อำนวยการและประสานงาน การจัดหายุทโธปกรณ์หลักและยุทโธปกรณ์ที่กองทัพเรือมอบหมายรวมทั้งสนับสนุนการส่งกำลังบำรุงรวมของยุทโธปกรณ์ที่กองทัพเรือจัดหาตลอดจนดำเนินการเกี่ยวกับการศึกษาติดตามเทคโนโลยีทางทหารมีผู้อำนวยการสำนักงานจัดหายุทโธปกรณ์ทหารเรือเป็นผู้บังคับบัญชารับผิดชอบมาตรา ๑๗ สำนักงานพระธรรมนูญทหารเรือมีหน้าที่เป็นที่ปรึกษากฎหมายของกองทัพเรือพิจารณาเสนอแนะและดำเนินการเกี่ยวกับงานด้านกฎหมายตลอดจนให้การฝึกและศึกษาวิชาการด้านกฎหมายและวิชาการอื่นตามที่ได้รับมอบหมายมีผู้อำนวยการสำนักงานพระธรรมนูญทหารเรือเป็นผู้บังคับบัญชารับผิดชอบมาตรา ๑๘ กองเรือยุทธการ มีหน้าที่จัดและเตรียมกำลังทางเรือและกำลังทางอากาศอำนวยการฝึกหน่วยในบังคับบัญชาให้มีสมรรถภาพและพร้อมที่จะทำการรบได้มีผู้บัญชาการกองเรือยุทธการเป็นผู้บังคับบัญชารับผิดชอบมาตรา ๑๙ ทัพเรือภาคที่ ๑มีหน้าที่ป้องกันราชอาณาจักรและรักษาความมั่นคงรวมทั้งผลประโยชน์ของชาติทางทะเลในพื้นที่รับผิดชอบจากภัยคุกคามต่าง ๆและดำเนินการเกี่ยวกับการฐานทัพ การป้องกันพื้นที่ การสารวัตรทหาร กิจการพลเรือนและการควบคุมเรือพาณิชย์ตามที่ได้รับมอบหมาย มีผู้บัญชาการทัพเรือภาคที่ ๑เป็นผู้บังคับบัญชารับผิดชอบมาตรา ๒๐ ทัพเรือภาคที่ ๒ มีหน้าที่ป้องกันราชอาณาจักรและรักษาความมั่นคงรวมทั้งผลประโยชน์ของชาติทางทะเลในพื้นที่รับผิดชอบจากภัยคุกคามต่าง ๆและดำเนินการเกี่ยวกับการฐานทัพ การป้องกันพื้นที่ การสารวัตรทหาร กิจการพลเรือนและการควบคุมเรือพาณิชย์ตามที่ได้รับมอบหมาย มีผู้บัญชาการทัพเรือภาคที่ ๒เป็นผู้บังคับบัญชารับผิดชอบมาตรา ๒๑ ทัพเรือภาคที่ ๓ มีหน้าที่ป้องกันราชอาณาจักรและรักษาความมั่นคงรวมทั้งผลประโยชน์ของชาติทางทะเลในพื้นที่รับผิดชอบจากภัยคุกคามต่าง ๆและดำเนินการเกี่ยวกับการฐานทัพ การป้องกันพื้นที่ การสารวัตรทหาร กิจการพลเรือนและการควบคุมเรือพาณิชย์ตามที่ได้รับมอบหมาย มีผู้บัญชาการทัพเรือภาคที่ ๓ เป็นผู้บังคับบัญชารับผิดชอบมาตรา ๒๒ หน่วยบัญชาการนาวิกโยธินมีหน้าที่จัดและเตรียมกำลังฝ่ายนาวิกโยธินอำนวยการฝึกหน่วยในบังคับบัญชาให้มีสมรรถภาพและพร้อมที่จะทำการรบได้มีผู้บัญชาการหน่วยบัญชาการนาวิกโยธินเป็นผู้บังคับบัญชารับผิดชอบมาตรา ๒๓ หน่วยบัญชาการต่อสู้อากาศยานและรักษาฝั่ง มีหน้าที่จัดและเตรียมกำลังป้องกันภัยทางอากาศและภัยทางทะเลตามที่ได้รับมอบหมายอำนวยการฝึกหน่วยในบังคับบัญชาให้มีสมรรถภาพและพร้อมที่จะทำการรบได้มีผู้บัญชาการหน่วยบัญชาการต่อสู้อากาศยานและรักษาฝั่งเป็นผู้บังคับบัญชารับผิดชอบมาตรา ๒๔ ฐานทัพเรือสัตหีบมีหน้าที่ดำเนินการเกี่ยวกับการฐานทัพการรักษาความสงบเรียบร้อยและระเบียบวินัยของทหาร การสารวัตรทหารการรักษาความปลอดภัยฐานที่ตั้งหน่วยทหารและพื้นที่ที่ได้รับมอบหมายการกิจการพลเรือน การเรือนจำ การสวัสดิการ และสนับสนุนการปฏิบัติการทางเรือตลอดจนให้การฝึกและศึกษาวิชาการด้านการฐานทัพและวิชาการอื่นตามที่ได้รับมอบหมายมีผู้บัญชาการฐานทัพเรือสัตหีบเป็นผู้บังคับบัญชารับผิดชอบมาตรา ๒๕ ฐานทัพเรือกรุงเทพมีหน้าที่ดำเนินการเกี่ยวกับการฐานทัพ การป้องกันพื้นที่ การรักษาความสงบเรียบร้อย การรักษาความปลอดภัยฐานที่ตั้งหน่วยทหารและพื้นที่ที่ได้รับมอบหมายการกิจการพลเรือน การควบคุมเรือพาณิชย์ การเรือนจำ การดุริยางค์ตลอดจนให้การฝึกและศึกษาวิชาการด้านการฐานทัพ การดุริยางค์และวิชาการอื่นตามที่ได้รับมอบหมายมีผู้บัญชาการฐานทัพเรือกรุงเทพเป็นผู้บังคับบัญชารับผิดชอบมาตรา ๒๖ กรมสารวัตรทหารเรือ มีหน้าที่อำนวยการประสานงาน กำกับการและดำเนินการเกี่ยวกับการรักษาระเบียบวินัยการจับกุมบุคคลที่อยู่ในอำนาจศาลทหาร การสืบสวนสอบสวนคดีอาญาซึ่งอยู่ในอำนาจศาลทหาร การจราจรในกิจการทหาร การรักษาความปลอดภัยการพิจารณาอำนวยการในยามสงครามเกี่ยวกับทหารพลัดหน่วย เชลยศึก ชนชาติศัตรู และผู้ลี้ภัยตลอดจนให้การฝึกและศึกษาวิชาการสารวัตรและวิชาการอื่นตามที่ได้รับมอบหมายมีผู้บังคับการกรมสารวัตรทหารเรือเป็นผู้บังคับบัญชารับผิดชอบมาตรา ๒๗ กรมอู่ทหารเรือ มีหน้าที่อำนวยการประสานงาน แนะนำ กำกับการและดำเนินการเกี่ยวกับการซ่อม สร้าง ดัดแปลง ทดสอบวิจัยและพัฒนาเกี่ยวกับเรือ ยานรบ และอุปกรณ์การช่างที่เกี่ยวข้องการส่งกำลังพัสดุสายช่าง ตลอดจนให้การฝึกและศึกษาวิชาการช่างและวิชาการอื่นตามที่ได้รับมอบหมายมีเจ้ากรมอู่ทหารเรือเป็นผู้บังคับบัญชารับผิดชอบมาตรา ๒๘ กรมอิเล็กทรอนิกส์ทหารเรือมีหน้าที่อำนวยการ ประสานงาน แนะนำ กำกับการ และดำเนินการเกี่ยวกับการซ่อม สร้างดัดแปลง ทดสอบ วิจัยและพัฒนาเครื่องมือและอุปกรณ์อิเล็กทรอนิกส์และคอมพิวเตอร์ การส่งกำลังพัสดุสายอิเล็กทรอนิกส์และคอมพิวเตอร์ตลอดจนให้การฝึกและศึกษาวิชาการอิเล็กทรอนิกส์และคอมพิวเตอร์และวิชาการอื่นตามที่ได้รับมอบหมายมีเจ้ากรมอิเล็กทรอนิกส์ทหารเรือเป็นผู้บังคับบัญชารับผิดชอบมาตรา ๒๙ กรมช่างโยธาทหารเรือ มีหน้าที่อำนวยการประสานงาน แนะนำ กำกับการและดำเนินการเกี่ยวกับการซ่อม สร้าง ดัดแปลงและบำรุงรักษาอาคารสถานที่ สิ่งก่อสร้าง เครื่องทุ่นแรงและอุปกรณ์สายช่างโยธาการส่งกำลังพัสดุสายช่างโยธา การวิจัยและพัฒนาตลอดจนให้การฝึกและศึกษาวิชาการช่างโยธาและวิชาการอื่นตามที่ได้รับมอบหมาย มีเจ้ากรมช่างโยธาทหารเรือเป็นผู้บังคับบัญชารับผิดชอบมาตรา ๓๐ กรมสรรพาวุธทหารเรือ มีหน้าที่อำนวยการประสานงาน แนะนำ กำกับการและดำเนินการเกี่ยวกับการซ่อมและสร้างเครื่องสรรพาวุธการส่งกำลังพัสดุสายสรรพาวุธ การถอดทำลายวัตถุระเบิดรวมทั้งการวิจัยและพัฒนาการสรรพาวุธตลอดจนให้การฝึกและศึกษาวิชาการสรรพาวุธและวิชาการอื่นตามที่ได้รับมอบหมายมีเจ้ากรมสรรพาวุธทหารเรือเป็นผู้บังคับบัญชารับผิดชอบมาตรา ๓๑ กรมพลาธิการทหารเรือ มีหน้าที่อำนวยการประสานงาน แนะนำ กำกับการและดำเนินการเกี่ยวกับการส่งกำลังพัสดุสายพลาธิการการบริการ และการโภชนาการ ตลอดจนให้การฝึกและศึกษาวิชาการพลาธิการและวิชาการอื่นตามที่ได้รับมอบหมายมีเจ้ากรมพลาธิการทหารเรือเป็นผู้บังคับบัญชารับผิดชอบมาตรา ๓๒ กรมแพทย์ทหารเรือ มีหน้าที่อำนวยการประสานงาน แนะนำ กำกับการและดำเนินการเกี่ยวกับการบริการสุขภาพ การส่งกำลังและการซ่อมบำรุงพัสดุสายแพทย์ รวมทั้งการวิจัยและพัฒนาการแพทย์ตลอดจนให้การฝึกและศึกษาวิชาการแพทย์และวิชาการอื่นตามที่ได้รับมอบหมายมีเจ้ากรมแพทย์ทหารเรือเป็นผู้บังคับบัญชารับผิดชอบมาตรา ๓๓ กรมการขนส่งทหารเรือ มีหน้าที่อำนวยการประสานงาน แนะนำ กำกับการและดำเนินการเกี่ยวกับการขนส่ง การซ่อมพาหนะสายขนส่ง การส่งกำลังพัสดุสายขนส่งรวมทั้งการวิจัยและพัฒนาการขนส่งตลอดจนให้การฝึกและศึกษาวิชาการขนส่งและวิชาการอื่นตามที่ได้รับมอบหมายมีเจ้ากรมการขนส่งทหารเรือเป็นผู้บังคับบัญชารับผิดชอบมาตรา ๓๔ กรมอุทกศาสตร์ มีหน้าที่อำนวยการประสานงาน แนะนำ กำกับการ ดำเนินการ ให้การสนับสนุน และให้บริการด้านอุทกศาสตร์สมุทรศาสตร์ อุตุนิยมวิทยา วิศวกรรมชายฝั่ง เครื่องหมายทางเรือ การเดินเรือเวลามาตรฐานประเทศไทย และงานเขตแดนระหว่างประเทศรวมทั้งการส่งกำลังพัสดุสายอุทกศาสตร์ สมุทรศาสตร์ และอุตุนิยมวิทยาตลอดจนให้การฝึกและศึกษาวิจัย พัฒนาวิชาการอุทกศาสตร์ สมุทรศาสตร์ อุตุนิยมวิทยาและวิชาการอื่นตามที่ได้รับมอบหมายมีเจ้ากรมอุทกศาสตร์เป็นผู้บังคับบัญชารับผิดชอบมาตรา ๓๕ กรมสวัสดิการทหารเรือ มีหน้าที่อำนวยการประสานงาน แนะนำ กำกับการและดำเนินการเกี่ยวกับการสวัสดิการ การแนะนำและส่งเสริมการอาชีพทั่วไปแก่ทหารข้าราชการ ลูกจ้าง และครอบครัวในกองทัพเรือตลอดจนให้การฝึกและศึกษาวิชาการตามที่ได้รับมอบหมายมีเจ้ากรมสวัสดิการทหารเรือเป็นผู้บังคับบัญชารับผิดชอบมาตรา ๓๖ กรมวิทยาศาสตร์ทหารเรือ มีหน้าที่อำนวยการประสานงาน แนะนำ กำกับการและดำเนินการเกี่ยวกับการวิจัยและพัฒนากิจการทางวิทยาศาสตร์ของกองทัพเรือการส่งกำลังพัสดุสายวิทยาศาสตร์ การวิเคราะห์และทดสอบพัสดุการปฏิบัติและการป้องกันทางนิวเคลียร์ ชีวะ เคมีตลอดจนให้การฝึกและศึกษาวิชาการวิทยาศาสตร์และวิชาการอื่นตามที่ได้รับมอบหมายมีเจ้ากรมวิทยาศาสตร์ทหารเรือเป็นผู้บังคับบัญชารับผิดชอบมาตรา ๓๗ กรมยุทธศึกษาทหารเรือ มีหน้าที่อำนวยการประสานงาน แนะนำ กำกับการและดำเนินการเกี่ยวกับการฝึกศึกษาการส่งเสริมความรู้ทั่วไป การส่งกำลังซ่อมบำรุง และบริการพัสดุประเภทเครื่องช่วยการศึกษาและตำรา การอนุศาสนาจารย์งานประวัติศาสตร์และพิพิธภัณฑ์ทหาร การศึกษาวิเคราะห์ จัดทำและประเมินยุทธศาสตร์และกำหนดหลักนิยมของกองทัพเรือตลอดจนให้การฝึกและศึกษาวิชาการทหารเรือและวิทยาการที่เกี่ยวข้องของสถานศึกษาในบังคับบัญชาและสถานศึกษาในกำกับมีเจ้ากรมยุทธศึกษาทหารเรือเป็นผู้บังคับบัญชารับผิดชอบมาตรา ๓๘ โรงเรียนนายเรือ มีหน้าที่ให้การศึกษาอบรม และดำเนินการฝึกนักเรียนนายเรือมีผู้บัญชาการโรงเรียนนายเรือเป็นผู้บังคับบัญชารับผิดชอบมาตรา ๓๙ สำนักงานวิจัยและพัฒนาการทางทหารกองทัพเรือมีหน้าที่วางแผน อำนวยการ ประสานงาน กำกับการ และดำเนินการเกี่ยวกับการวิจัยและพัฒนาการทางทหารของกองทัพเรือทั้งในด้านหลักการและด้านยุทโธปกรณ์ ตลอดจนรวบรวมข้อมูล วิเคราะห์และประเมินผลการวิจัยและพัฒนาการทางทหาร เพื่อนำไปใช้หรือนำไปสู่การผลิตมีผู้อำนวยการสำนักงานวิจัยและพัฒนาการทางทหารกองทัพเรือเป็นผู้บังคับบัญชารับผิดชอบมาตรา ๔๐ หน่วยทหารอื่นซึ่งมีฐานะเทียบเท่ากองร้อยกองพัน กรม หรือกองพล ซึ่งขึ้นตรงต่อกองทัพเรือ มีหน้าที่ตามที่กระทรวงกลาโหมกำหนดมาตรา ๔๑ให้รัฐมนตรีว่าการกระทรวงกลาโหมรักษาการตามพระราชกฤษฎีกานี้ผู้รับสนองพระบรมราชโองการอภิสิทธิ์ เวชชาชีวะนายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือโดยที่เป็นการสมควรแบ่งส่วนราชการและกำหนดหน้าที่ของส่วนราชการกองทัพเรือกองทัพไทย กระทรวงกลาโหม ให้เหมาะสมกับสภาพงานและสอดคล้องกับพระราชบัญญัติจัดระเบียบราชการกระทรวงกลาโหมพ.ศ. ๒๕๕๑จึงจำเป็นต้องตราพระราชกฤษฎีกานี้ปริยานุช/ผู้จัดทำ๑ เมษายน ๒๕๕๒วิภา/ปรับปรุง๑๐ มีนาคม ๒๕๖๓อรญา/ตรวจ๒๕ มีนาคม ๒๕๖๓[๑] ราชกิจจานุเบกษาเล่ม ๑๒๖/ตอนที่ ๑๙ ก/หน้า ๒๖/๓๐ มีนาคม ๒๕๕๒